Psalmus 13
Psalmus 13 (enumeratione Graeca psalmus 12 dictus), libri Psalmorum in Nova Vulgata Bibliorum versione incipit superscriptione "Magistro chori. PSALMUS. David" et verbis "Usquequo, Domine, oblivisceris me in finem?" Iohannes Calvinus, theologiae Christianae Reformationis adhaerens, sic argumentum psalmi descripsit: Eiusdem fere argumenti est hic Psalmus cum proximo. David enim non solum extremis angustiis constrictus, sed oppressus longa ac multiplici malorum congerie, quod unum remedium ei supererat, Dei fidem implorat et auxilium. Tandemque collecto animo, inter mortis terrores certam vitae fiduciam ex Dei promissione concipit.